पाएं अपने शहर की ताज़ा ख़बरें और फ्री ई-पेपरडाउनलोड करें
गुड़गांव में कोरोना संक्रमण की रफ्तार लगातार बढ़ रही है। वहीं गुड़गांव में कोरोना संक्रमण के बचाव, उपचार व इक्विपमेंट सप्लाई की अव्यवस्था से लोगों का सब्र का बांध टूटता जा रहा है। बिगड़ती स्थिति को देखते हुए मुख्यमंत्री ने गुड़गांव जिला की जिम्मेवारी लेते हुए यहां की व्यवस्था व उपाय आदि की मॉनिट्रिंग करेंगे।
गुड़गांव में शनिवार को 4099 नए पेशेंट मिले, जबकि विभागीय रिकॉर्ड में 12 पेशेंट ने संक्रमण के कारण दम तोड़ दिया। हालांकि, गुड़गांव में शनिवार को देर शाम तक निगम द्वारा लगभग 80 शवों का संस्कार किया गया था। इससे पहले शुक्रवार को भी 80 शवों का संस्कार किया गया था। निगम के चीफ मेडिकल ऑफिसर आशीष सिंगला ने कहा कि गुड़गांव नगर निगम क्षेत्र अंतर्गत श्मशान घाट में कुछ दिनों से प्रतिदिन 70 से 80 शवों का संस्कार किया जा रहा है।
शनिवार को जिला में 2219 पेशेंट ठीक होकर घर लौट गए, लेकिन इसके बावजूद भी जिला में रिकवरी रेट घटकर 68 फीसदी रह गया। ऐसे में अब 32 फीसदी पेशेंट रिकवरी के लिए संघर्ष कर रहे हैं, लेकिन कोरोना संक्रमण से लोग 20 दिन में रिकवर हो पा रहे हैं।
नागरिक अस्पताल की डाक्टर काजल कुमुद ने बताया कि कोरोना संक्रमण का दूसरा स्ट्रेन काफी ताकतवर और लोगों पर काफी असर डाल रहा है। संक्रमण से निजात मिलने में पहले से दोगुना समय लग रहा है और संक्रमण ताकतवर अधिक है, जिससे बहुत कम लोग संक्रमण से ठीक हो रहे हैं।
अब गुड़गांव के अस्पतालों में केवल गुड़गांव के पेशेंट को मिलेगा बेड
गुड़गांव में ऑक्सीजन व ऑक्सीजन बेड की सबसे अधिक किल्लत झेलनी पड़ रही है। अब जिला के 43 अस्पतालों में केवल बेड की व्यवस्था केवल गुड़गांव के लोगों के लिए आरक्षित कर दिए हैं। गुड़गांव के स्थाई पते के आधार पर ही बेड मिल सकेंगे। इसके लिए गुड़गांव का आधार मेंडेटरी कर दिया है। इसके बिना गुड़गांव के अस्पतालों में बेड के लिए अप्लाई ही नहीं हो पाएगा। इसके लिए बकायदा साइट पर भी जानकारी दे दी गई है।
वीकेंड लॉकडाउन का दिखा असर, सदर बाजार में पसरा रहा सन्नाटा| गुड़गांव समेत नौ जिलों में कोविड-19 संक्रमण को लेकर वीकेंड लॉकडाउन लगाया गया है। ऐसे में सदर बाजार के आसपास पूरी तरह सन्नाटा पसरा रहा। शनिवार को लॉकडाउन असर दिखाई दिया। सदर बाजार में भी दुकानें पूरी तरह बंद रही। हालांकि जरूरी सामान जैसे दवाईयां, अस्पताल, क्लीनिक, खाने-पीने की दुकानें खुली रही। ऐसे में कुछ लोग सड़कों पर भी आते-जाते दिखाई दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn